Í fyrra voru um það bil 36% nýrra bíla fjármagnaðir með bílaláni eða -samningi . Aftur á móti voru kaup á 64% þeirra fjármögnuð með staðgreiðslu eða öðrum hætti . Haraldur Ólafsson , forstöðumaður útlánasviðs Ergo bílafjármögnunar , segir þetta gilda um allar tegundir bíla . „ Við erum ekki bara að tala um nýjan Toyota Yaris eða Volkswagen Polo , heldur er líka verið að staðgreiða nýjan Land Cruiser eða Land Rover , “ segir hann . Haraldur áætlar að á bilinu 55 - 60% bíla séu í dag fjármagnaðir með staðgreiðslu en 40 - 45% séu fjármagnaðir með láni eða bílasamningi . „ Þetta hefur verið að tikka hægt og rólega upp . Sígandi lukka er best og ég held að allir aðilar á markaði séu orðnir sáttari , en betur má ef duga skal , “ bætir hann við . Sævar Bjarnason , forstöðumaður gíla - og tækjafjármögnunar Arion banka , segist einnig merkja aukna aðsókn að bílafjármögnun . „ Við höfum orðið vör við verulega aukningu í ásókn í bílafjármögnun frá fyrra ári . Til að mynda höfum við á fyrstu þremur mánuðum þessa árs séð mikla aukningu í nýjum útlánum vegna kaupa á nýjum og notuðum bílum , “ segir hann . Nánar er fjallað um málið í sérblaði Viðskiptablaðsins um bíla , en þar er meðal annars að finna samanburð á kjörum við bílafjármögnun . Áskrifendur geta nálgast pdf-útgáfu af blaðinu með því að smella á hlekkinn Tölublöð .